Bieësterdoorgeng vanne Boeterink bringe väöl fauna euver - Wikinuujs
Bieësterdoorgeng vanne Boeterink bringe väöl fauna euver
MOFERT - 18 dieëtsember 2018 - 't Ecologisch adviesbureau Natuurbalans-Limes Divergens haet in opdrach vanne pervinsje 'n óngerzeuk verrich nao de bieësterstandj rónjelómme Boeterink vanne Parkstad. Dit óngerzeuk is ingestaldj gewaore nao d'n aanlag vanne ekodukten en faunatunnels wodoor de bieëster die ane waeg wone gemekkelik de waeg kónnen euverdwerre. 't Is gebleke det dees väöl waere gebroek dore bieëster wodoor ouch de standj vanne populaasjes good is toegenómme.
't Gebied rónjelómme Boeterink wuuertj gekènmirk dore groeate versjiejenheid aan netuur, wodoor d'n aanlag vanne waeg in daen tied ouch hieël kóntroversieel waas. De bieëster die zich hie bevinje völtj e scala aan versjillige saorte, worónger de vös, steinmerters, hermeliene, bunzinge, haes, eechele, knien, rieë en amfibieje.
De bèste plaats die me haet aangelag aldus 't raodbureau is de Netuurbrögk Feldbiss. Dees brögk bevindj zich bieje Broenssemerhei en haet al inkel hieël zeldjzaam saorte, worónger de kleinen aektes enne blawvleugelhuisprink.
Faunapassages Buitenring succesvol: het wemelt van de dieren. Job Tiems - 1Limburg, 18 dieëtsember 2018
Aafkómstig van "https://li.wikinews.org/w/index.php?title=Bieësterdoorgeng_vanne_Boeterink_bringe_väöl_fauna_euver&oldid=11350"